
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Фабрика за производство на пелети (дървени) в гр. Монтана, Нова промишлена зона, с оператор „Ви Би Енерджи” ООД, гр. Пазарджик
Дата на извършване на проверката: 17.11.2016 г.

Място на извършване на проверката: гр. Монтана, Нова промишлена зона
Проверени компоненти и фактори на околната среда:
· Въздух

· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закона за чистотата на атмосферния въздух (ЗЧАВ) и Наредба №1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Наредба №1 от 27.06.2005 г.); 
· Закон за управление на отпадъците (ЗУО),  Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри (Наредба №1/2014 г.), Наредба за изискванията за третиране и транспортиране на производствените и на опасните отпадъци и Наредба за определяне на реда и размера за заплащане на продуктова такса за продукти, след употребата на които се образуват масово разпространени отпадъци.
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-290/14.11.2016 г. на директора на РИОСВ – Монтана за извършване на комплексна проверка на място на обект:  Фабрика за производство на пелети (дървени) в гр. Монтана, Нова промишлена зона, с оператор „Ви Би Енерджи” ООД,              гр. Пазарджик
На 17.11.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-290/14.11.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-65/17.11.2016 г.

Проверени са:

· Инсталация за производство на пелети;
· Площадки и складове за съхранение на отпадъци;
· Документи и данни, свързани със законовите и подзаконови нормативни актове по околна среда.
Констативна част:

Основна дейност на дружеството на обекта – производство на пелети (дървени).
1. Компонент „Въздух”
Единственият източник на организирани емисии на вредни вещества, изпускани в атмосферния въздух е изходящия газоход след сушилня за дървен чипс.
За изсушаване на дървесния материал с горещ въздух в сушилнята, се експлоатира пещ с номинална мощност 1 MW на гориво дървен материал, като пречистването на отпадъчните газове преди изпускането им в атмосферата се осъществява с циклон. В съответствие с изискванията на  Наредба № 6/1999 г., през 2015 г., операторът е извършил собствени измервания и е представил доклад с приложени към него протоколи в РИОСВ – Монтана, като резултатите са под нормите за допустими емисии.

С цел недопускане на неорганизирани емисии в атмосферата, всички транспортни линии и технологично оборудване са максимално капсуловани. Технологичните газоходи са във видимо добро състояние.
2. Фактор „Отпадъци”
Дружеството притежава, издаден от РИОСВ – Монтана, безсрочен Регистарционен документ за дейности по оползотворяване на неопасен технологичен отпадък от механична обработка на дървени трупи. Оползотворяването се извършва в инсталации посочени в Регистрационния документ. Наличните към момента на проверката отпадъци, образувани на площадката, се съхраняват разделно по видове на обособени и обозначени с кода и вида на отпадъците открита бетонирана площадка в метални бункери и склад с ограничен достъп в метални варели. Има осигурени сорбент и сяра. Представени са актуални писмени договори с фирми, притежаващи необходимите документи по чл. 35 от ЗУО, за предаване на отпадъците. Дружеството води необходимата отчетност на количествата приети, образувани и оползотворени отпадъци в заверените от РИОСВ - Монтана отчетни книги за отпадъци, заведени по реда на Наредба №1/2014 г. за реда и образците, по които се предоставя информация за дейностите по отпадъците - приложение №1 и приложение №4. Отбелязано е през кои календарни месеци не са образувани отпадъци. Проверените условия от регистрационния  документ се изпълняват. 
Дружеството изпълнява задълженията си по чл. 14, ал. 2,    т. 2 от ЗУО като участва в колективна система, съгласно сключен договор с организация по оползотворяване „Екобулпак”АД, гр. София, като лице пускащо на вътрешния пазар продукти, след употребата на които се образуват масово разпространени отпадъци. По време на проверката са представени актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци.

Заключение:
Операторът е изпълнило всички задължения, които има в съответствие с екологичното законодателство по компонент „Въздух” и фактор „Отпадъци”  
От извършената проверката няма дадени предписания.

Приоритети за последваща контролна дейност:
· Законосъобразно управление на въздуха.

· Законосъобразно управление на отпадъците.

